O GENERATIVNI UI
36 ChatGPT in njegov potencialni vpliv na domače naloge v šolah
John Hurley and Michael Hallissy
Začetek nove dobe UI
Od uvedbe sistema ChatGPT1 konec novembra 2022 je bilo ogromno špekulacij in razprav o vplivu tehnologij UI, zlasti orodij generativne UI, kot je ChatGPT2, na izobraževanje. ChatGPT je najnovejše v vrsti orodij, za katera mnogi verjamejo, da bi lahko resno načela številne tradicionalne prakse v naših šolah, zlasti odnos do dodeljevanja domačih nalog, ki jih učenci tipično delajo izven šole, torej doma. Pojavlja se strah, da bodo orodja UI, kot je ChatGPT, učencem omogočila “goljufanje”, da bodo namesto njih pisala eseje, prevajala ali reševala matematične naloge, brez kakršnegakoli doprinosa učencev samih. Pa je to res nekaj novega? Nekatere države ali šolska okrožja so sprva celo prepovedala ChatGPT, a na srečo zdaj preklicujejo takšne odločitve in razmišljajo, kako lahko učitelji uporabljajo ChatGPT in druga orodja generativne UI (kot so Bard, Midjourney, Bing Chat itd.)3.
Razmislimo
Ne prvič ne zadnjič ni, da nas nove tehnologije silijo k razmisleku o posledicah, ki bi jih lahko imele na prakse poučevanja, učenja in ocenjevanja. V začetku leta 2000 so potekale razprave o tem, kako ljudje uporabljajo internet za iskanja, ki rezultate obrodijo v le nekaj klikih.
Na primer, ko je internet postal sestavni del vsakdanjega življenja, se je v izobraževanju pojavilo vprašanje, kako ocenjevati znanje, ko pa so odgovori vsem na dosegu roke4?
Zato ne pozabimo, da internet že desetletja vpliva na to, kakšne domače naloge dajemo učencem. Učenci lahko neko temo raziščejo na spletu ter nato rezultat kopirajo in prilepijo v svoje poročilo ali predstavitev. Še pred tem so potekale debate o vplivu urejevalnikov besedil na proces pisanja v šolah in o uporabi kalkulatorjev pri poučevanju in učenju matematike. Ali danes kdo sploh še pomisli, da ne bi uporabil urejevalnika besedil pri pisanju, ali kalkulatorja pri nalogi iz matematike? V obeh primerih smo pravzaprav preklopili na globlje plasti učenja: urejevalniki besedil nam omogočajo, da se bolj posvetimo vsebini, kalkulatorji nam omogočajo preseganje zgolj kalkulacij. Tisti najbolj izkušeni in kompetentni učitelji so se odločali za podporo tem tehnologijam in jih tudi vključevali v svoje učilnice.
Strah pred sistemom ChatGPT
Toda mnogi menijo, da orodja kot je ChatGPT sedaj zares revolucionarno spreminjajo igro in, kot smo že omenili, so šli določeni šolski sistemi5 in institucije na področju terciarnega izobraževanja celo tako daleč, da so jih prepovedali: “čeprav znajo ta orodja hitro in preprosto odgovarjati na vprašanja, pa ne spodbujajo razvoja veščin kritičnega mišljenja in reševanja problemov, ki so bistvenega pomena za akademski in vseživljenjski uspeh“6. Drugi imajo drugačno stališče in predlagajo, da bi morali ta orodja sprejeti z odprtimi rokami in jih ustvarjalno vključiti v učilnice, kar bo dalo učencem priložnosti za razvoj kritičnega razmišljanja. Lalitha Vasudevan, prodekanica za digitalne inovacije na kolidžu Teachers College na Univerzi Columbia v New Yorku, verjame, da se šole soočajo z zahtevnimi odločitvami v zvezi s temi novimi digitalnimi orodji in da bi jih “morale sprejeti z namenom oplemenitenja učenja”7. Takšno stališče pridobiva vse več podpornikov, mnogi v izobraževanju namreč verjamejo, da bi morali tako učitelje kot učence izobraziti o tem, kako ta orodja pravilno uporabljati.
Orodja generativne UI zelo hitro izstrelijo odgovore na naše iztočnice (vprašanja, pozive), vendar ti odgovori niso optimizirani za učenje učencev8. Neutrudno nam servirajo lepo zapakirane rezultate, ki pa so velikokrat napačni ali vsebujejo napačne elemente. Zato morajo učitelji in učenci znati tudi podvomiti o rezultatih ChatGPT – to pa bo pomenilo, da ta orodja uporabljamo prav za razvoj tiste kritične pismenosti, za katero želimo, da jo imajo vsi naši učenci. S takšno rabo lahko orodja generativne UI pozitivno vplivajo na snovanje in dodeljevanje domačih nalog.
Namen domačih nalog
Začnimo z vprašanjem: kaj je namen domačih nalog? Učenci so v šolah domače naloge dobivali od nekdaj, učitelji pa običajno navajajo naslednje razloge9 za dodeljevanje domačih nalog:
• učence učijo odgovornosti;
• dajejo učencem priložnost, da vadijo in izpopolnjujejo svoje spretnosti;
• zahtevajo jih starši;
• obseg domačih nalog se pogosto enači s strogostjo in kakovostjo učitelja;
• domača naloga je neke vrste zrelostni obred.
Vendar pa raziskave9 o vplivu domačih nalog na učenje in na življenje nasploh ne poročajo o pozitivnih učinkih domačih nalog, nekatere študije so celo ugotovile, da imajo lahko domače naloge negativen vpliv. Zato je ključno vprašanje, ki bi si ga morali učitelji vedno zastaviti, “kakšno učenje bo rezultat te domače naloge?” Pri tem bi morali učitelji upoštevati tudi razvoj sodobnih tehnologij in razmisliti, kako takšna orodja vplivajo na integriteto naloge. Upoštevajo naj:
Morda bodo domače naloge v prihodnosti drugačne. Toda šole v nobenem primeru ne bodo mogle prezreti hitrega napredka tehnologij, tako kot se je to izkazalo v primeru iskalnikov (interneta), urejevalnikov besedil in kalkulatorjev. Bolje je pozdraviti spremembe in se jim prilagoditi, kot pa se jim upirati (in jih neuspešno poskušati zaustaviti)10.
Nekateri celo verjamejo, da orodja kot je ChatGPT zagotavljajo enakopravnejše pogoje za učence, ki doma nimajo veliko podpore ali se učijo tujih jezikov. Drugi so prepričani, da lahko UI dejansko dvigne letvico in učencem omogoči globlje učenje8. Generativna UI ima torej potencial, da omogoči nove oblike vrednotenja, ki spodbujajo učence, da postanejo bolj kritični.
Razmislite, kako bi lahko na ustvarjalen način uporabili ChatGPT (ali drugo orodje generativne UI) za bolj smiselno dodeljevanje domačih nalog ali ocenjevanje v razredu.
Vse več učiteljev verjame, da generativna UI (npr. ChatGPT) učiteljem prihrani čas za načrtovanje in oblikovanje učnih aktivnosti, hkrati pa učencem pomaga premagati izziv “prazne strani”. Orodja generativne UI zelo hitro izstrelijo odgovore, učitelji in učenci jih uporabljajo za ustvarjanje številnih vrst vsebin, med katere sodijo:
- načrti učnih ur,
- eseji,
- blogi,
- pesmi ali besedila,
- predstavitve,
- računalniške kode,
- reševanje matematičnih problemov.
Vendar ne pozabite, da čeprav lahko vsebine zapakirajo tako, da izgledajo zelo prefinjeno in lepo, morda niso vedno natančne ali ustrezne. Zato moramo vedno skrbno in kritično pregledati njihove rezultate in se nato odločiti, katere elemente lahko obdržimo in katere zavržemo. Navsezadnje bodo ta orodja ostala z nami tudi v prihodnje, zato je treba učitelje in učence o njih “poučiti”, da se bodo lahko odločili, kako jih najbolje uporabiti v določenem kontekstu. Seznam orodij in njihovih funkcij se daljša, hkrati pa še vedno nismo prepričani o njihovem potencialu, da spremenijo način poučevanja, učenja in ocenjevanja. Učitelji so tisti, ki se bodo na koncu odločili, ali so orodja koristna zanje in za njihove učence. Zdaj je pravi čas, da jih začnete uporabljati, da se odločite, ali vam lahko prihranijo čas in ali lahko vašim učencem pomagajo razviti ključne kompetence, potrebne za življenje in delo v 21. stoletju.
Oglejte si ta spletni dnevnik in nekaj predlogov, ki jih ponuja avtorica ter razmislite, ali bi lahko bili uporabni tudi za vas.
1 https://tinyurl.com/3sr2hy6y
4 https://michiganvirtual.org/blog/how-will-artificial-intelligence-change-education/
5 https://ny.chalkbeat.org/2023/1/3/23537987/nyc-schools-ban-chatgpt-writing-artificial-intelligence
6 https://www.washingtonpost.com/education/2023/01/05/nyc-schools-ban-chatgpt/
7 ibid
8https://hai.stanford.edu/news/ai-will-transform-teaching-and-learning-lets-get-it-right